EkBass/fiwiki-20250220-pages-articles huggingface dataset:
No onkos tullut kesä

No onkos tullut kesä on suomalainen joululaulu, jonka J. H. Erkko sanoitti vuonna 1883 suomalaisen kansanlaulun sävelmän pohjalta. Laulu on vuosikymmenten ajan ollut suosittu joululaulu kouluissa ja koulujen joulujuhlissa. Ensimmäisen suomalaisen levytysversion laulusta tekivät Sulo Saarits ja lapsikuoro vuonna 1950 ja sen jälkeen siitä on tehty lukuisia äänitetaltiointeja. Laulun ovat levyttäneet muun muassa Tapiolan kuoro (1973) ja Cantores Minores (1983). == Laulun alkuperä == Kansanmusiikin emeritusprofessori Heikki Laitisen mukaan laulun melodia on peräisin Itä- Suomesta. A. A. Boreniuksen vuonna 1880 kokoamassa Suomalaisia Kansanlauluja -kirjassa "Neitoselle"-kansanlaulun sävel on täsmälleen "No onkos tullut kesä" -joululaulun sävelkulun mukainen. Laulu alkaa sanoilla: "Nyt mä olen niin kuin lintu, joka metsiss' visertää." Borenius on merkinnyt sävelmän muistiinmerkitsemispaikaksi Sotkamon. Vuonna 1881 Savo-Karjalainen osakunta julkaisi kansanlaulun "Neitoselle" sävelen "Uusi kannel Karjalasta, Soitto sointuva Savosta" -vihkossa, joka sisälsi osakunnan keräämiä kansanlauluja. Laulun melodia oli julkaisun mukaan merkitty muistiin Liperissä. Kun P. J. Hannikainen vuonna 1881 oli kirjoittanut "Karjalaisten laulun" ensimmäisen version, Helsingin yliopiston musiikinopettaja Richard Faltin vanhempi ehdotti sen sävelmäksi tätä Liperistä löydettyä kansansävelmää. Hannikaisen mielestä se ei kuitenkaan ollut onnistunut valinta, eikä hän ollut tyytyväinen kirjoittamaansa sanoitukseenkaan. Niinpä hän vuonna 1899 kirjoitti "Karjalaisten laululle" uuden sanoituksen ja myös sävelsi sen kokonaan uudestaan. Viipurilainen Anton Valtavuo (Rikström) näytti Erkolle "Uusi kannel Karjalasta, Soitto sointuva Savosta" -kirjasesta löytämäänsä suomalaista kansansävelmää ja pyysi tätä kirjoittamaan siihen sopivan laulun. Erkko kirjoitti "No onkos tullut kesä" -joululaulun sanat Viipurissa vuonna 1883. J. H. Erkko julkaisi laulun sanat nimellä "Jouluaatto" runokokoelmassaan Ajan varrelta vuonna 1896. Nuotteineen "No onkos tullut kesä" -joululaulu ilmestyi Anna Sarlinin toimittamassa Joululauluja-kokoelmassa vuonna 1898. == Laulun sanat ja alkuperäisen käsikirjoituksen julkaisematon säkeistö == Laulussa on neljä säkeistöä ja se alkaa sanoilla: "No onkos tullut kesä, nyt talven keskelle, ja laitetaankos pesä, myös pikkulinnuille." Laulussa kerrotaan joulun tuomasta tunnelmasta ja valosta talven pimeyteen. Se päättyy sanoihin: "Niin hyvä lämmin hellä, on mieli jokaisen. Oi jospa ihmisellä, ois joulu ainainen." J. H. Erkon joululaulun alkuperäinen käsikirjoitus löytyi vuonna 2014 Päivälehden arkistosta. Käsikirjoitus sisältää aiemmin tuntemattoman neljännen säkeistön. Käsikirjoituksessa säkeistöjä on yhteensä viisi. Neljännen säkeistön sanat kuuluvat: "Jokainen kieppuu, kiikkuu, niin Liisan nukkikin. Ja lahjoinensa liikkuu, nyt joulupukkikin." Säkeistöä ei löydy Erkon teoksista eikä joululaulukokoelmista. == Lähteet == Luokka:Suomalaiset joululaulut
Mestarilaulajat

thumb|upright|Mestarilaulaja Heinrich Mügelniläisen muistomerkkikaivo Mügelnissä. Mestarilaulajat () olivat koulutettuja porvarillisia laulajia, jotka harjoittivat Saksassa hovilyriikasta 1200-luvun keskivaiheilla syntynyttä laulurunoutta. Mestarilaulajat hakivat taiteensa harjoittamisella toimeentuloaan lähinnä hoveista ja kaupungeista. Myöhemmin mestarilaulua harjoittivat paikoillaan asuvat porvarit, etupäässä käsityöläiset, järjestyneinä yhdistyksinä, pikemminkin rakkaudesta taiteeseen kuin taloudellisista syistä.Mestarilaulajat. Tietosanakirja osa 11. Tietosanakirja- osakeyhtiö 1922 Kansanrunouden vastakohtana mestarilaulajat panivat pääpainon taidokkaisiin metriikan ja musiikin muotoihin, ja vähitellen taiteenlajin harjoittaminen jäykistyi tyhjäksi muodollisuudeksi. Lopulta luonnollisen rytmin sijaan tuli mekaaninen tavujen laskeminen ja runotyyli lyötiin laimin. Vanhan ritarirunouden päälaji, lemmenlaulu, väistyi, ja tilalle tulivat oppineet ja opettavaiset hengelliset aiheet ja kertomukset. Mestarilaulajien henkinen vireys hiipui uskonpuhdistuksen aikoihin. Viimeinen mestarilaulajien koulu suljettiin 1839 Ulmissa. == Lähteet == Luokka:Musiikin historia Luokka:Runous Luokka:Keskiajan kulttuuri Luokka:Keskiajan musiikki
Hamina (Hausjärvi)

Hamina eli Haminankylä on kylä Hausjärvellä, Haminanjoen varrella. Kylässä toimii Haminankylän nuorisoseura ry lähes 100 vuotta vanhassa kylätalossa Kotipirtissä.Haminankylä - Visit Häme, visithame.fi, viitattu 4.12.2020. Talossa järjestetään muun muassa iltamia, konsertteja ja avoimien ovien päiviä. Talo on myös erilaisten kuntoilu- ja leiritapahtumien tukikohta. Kesäisin kylässä järjestetään Mommilanjärven soutelu, joka on ollut Hausjärven suurin kesätapahtuma. Kylän kohdalla on joskus sijainnut joen varrella satama tai venevalkama.Vanhat paikannimet, kylien nimet Hausjärvellä | Akin keräilysivut, akiranta.com, viitattu 4.12.2020. Koulua Haminankylässä käytiin aluksi Myllymaan talon tiloissa.Nopein vakuutuskorvaus | Akin keräilysivut, akiranta.com, viitattu 4.12.2020. Varsinainen koulurakennus vihittiin käyttöön 1908 ja sitä laajennettiin vuosina 1937 ja 1955. Koulussa syttyi 29. heinäkuuta 1948 tulipalo, joka uhkasi tuhota koko koulurakennuksen. Palokunta sai kuitenkin palon sammutettua ja rakennus korjattiin mahdollisimman pian, jotta koulutyö pääsi ajallaan alkuun. Tulipalon syttymissyy ei selvinnyt. Hausjärveläinen Ala-Hämeen Palovakuutusyhdistys toimi vakuutuksen maksamisessa maailmanennätysnopeudella ja tapauksesta mainitaan Guinnesin Suuressa Ennätyskirjassa. Haminankylän koulu lakkautettiin 1997. == Lähteet == Luokka:Hausjärven kylät
Kuru (Hausjärvi)

Kuru on kylä Hausjärvellä. Kylän asukkaat saavat elantonsa maataloudesta ja palveluista.Kuru - Häme-Wiki , hamewiki.fi, viitattu 4.12.2020. Kylällä on myös pienimuotoista teollisuutta. Hausjärven kuntakeskukseen Oittiin on Kurusta matkaa noin 12 kilometriä. Lähimmät kaupungit Riihimäki ja Hyvinkää sijaitsevat molemmatkin noin 15 kilometrin päässä. == Nimen alkuperä == Kylä lienee saanut nimensä maaston muodoista. Vanha kyläkeskus sijaitsi ojannotkon eli kurun välissä.Vanhat paikannimet, kylien nimet Hausjärvellä | Akin keräilysivut, akiranta.com, viitattu 4.12.2020. Hausjärvi-Seuran julkaisussa Oskari Lindroosin muistiinpanot mainitaan tarina kylän nimen syntymisestä. Tarinan mukaan maanmittarin esimies lähetti kaksi miestä tarkistamaan kylän maita. Heidän palatessaan esimies kysyi mitä miehet löysivät, johon miehet vastasivat siellä olleen suokurun ja vähän töyryäkin. Tähän esimies vastasi: "Olkoon se paikka sitten Kuru." == Historia == Kurussa oli 1500-luvun alussa seitsemän taloa: Mattila, Simola, Perttula, Temmola, Pietilä, Kannisto ja Pitkälä. Laajojen soiden takia halla koetteli maanviljelystä ja muuttoliike oli suuri. Nuijasota aiheutti lopulta kylän autioitumisen. Sodan pahin taistelu oli nykyisen Maisalan kohdalla sijainneella maantiesillalla, joka ylitti puron. Tämän muistoksi ojaa on kutsuttu Nuijaisten ojaksi ja siltaa Nuijaisten sillaksi. Kylä elpyi isojaon jälkeen 1700-luvulla, kun taloja jaettiin kahtia. Talojen jakoja tapahtui kylässä veljesten kesken vielä 1900-luvullakin ja vuosisadan puolivälissä kylään tuli siirtolaisasukkaita. Kuruun perustettiin oma koulu 1902 ja koulurakennus valmistui 1904. Koulu lakkautettiin 2010. == Maisala == Kurussa sijaitsee Juhlatalo Maisala, joka rakennettiin nuorisoseuran taloksi 1922.Juhlatalo Maisala - Juhlatila Etelä-Hämeessä Hausjärvellä Kurun kylässä, kurunmaisala.fi, viitattu 4.12.2020. Talo toimii kyläläisten toimintakeskuksena sekä erinäisten juhlien pitopaikkana. == Lähteet == Luokka:Hausjärven kylät
Takamatsu Construction Group

Takamatsu Construction Group () on japanilainen holdingyhtiö, joka omistaa 21 tytäryritystään. Näistä tärkeimmät ovat Takamatsu Corporation ja Asunaro Aoki Construction Co. Ltd.https://www.takamatsu-cg.co.jp/eng/about/ Viitattu 4.12.2020 Takamatsu Corporation on kiinteistönkehitys- ja rakennusyhtiö joka rakentaa muun muassa kerrostaloja, liiketiloja ja tuotantolaitoksia. Se on perustettu vuonna 1917.https://www.takamatsu- cg.co.jp/eng/about/group/takamatsu/ Viitattu 4.12.2020 Asunaro Aoki Construction rakentaa yhteiskuntatekniikkaa kuten tunneleita, siltoja ja patoja tavallisten rakennusten lisäksi.https://www.takamatsu- cg.co.jp/eng/about/group/ Viitattu 4.12.2020 Takamatsu Construction Group on listattu Tokion pörssiin ja sillä oli vuonna 2020 yli 4300 työntekijää.https://www.bloomberg.com/profile/company/1762:JP Viitattu 4.12.2020 == Lähteet == == Aiheesta muualla == * Viralliset verkkosivut Luokka:Japanilaiset pörssiyhtiöt Luokka:Japanilaiset holdingyhtiöt
Nataly von Eschstruth

Nataly von Eschstruth, oik. Natalie (Nataly) Auguste Karoline Amalie Hermine von Knobelsdorff-Brenkenhoff (17. toukokuuta 1860 Hofgeismar, Hessen-Nassau – 1. joulukuuta 1939 Schwerin, Mecklenburg, Saksa) oli saksalainen romaanikirjailija. Hänen kirjansa ovat kevyitä ajanvietekertomuksia.Eschstruth, Nataly von. Tietosanakirja osa 11. Tietosanakirja-osakeyhtiö 1922Eschstruth, Nataly von, Nordisk familjebok 33. 1922 Christoph Petzsch, Eschstruth, Natalie, Deutsche Biographie, viitattu 1.12.2020 Eschstruth aloitti kirjoittajana jo 14-vuotiaana ja kokeili myös näytelmiä. Hänen maineensa alkoi kasvaa 1880-luvun puolivälissä, ja viihdekirjallisuuden lajiin kuuluvat romaanit ja novellit tulivat suosituiksi. Hän solmi 1890 avioliiton upseeri F. von Knobelsdorff-Brenkenhoffin kanssa, mutta käytti kirjailijanimenä omaa nimeään. Eschstruthin kirjoja on käännetty paljon. Eschstruthin kootut teokset ilmestyivät vuodesta 1899 alkaen kahtena kuvitettuna sarjana Gesammelte Werke ja Illustrierte Romane und Novellen. Teoksia on suomennettu runsaasti. ==Suomennetut teokset== * Harmaasisar. Koitar 9., 11., 16. ja 18. maaliskuuta 1905 sekä antologiassa Kummituksen käsi ja muita vanhoja kauhukertomuksia, Nysalor-kustannus 2016, jossa kieliasua huollettu * Onnen asuinsijoilta; suomentanut Iiti Päivärinta. Helsinki: Kyläkirjaston Kuvalehti 1913. Sarja: Kyläkirjaston kuvalehden B-sarjan kirjoja, n:o 3 * Vanhan Dammelmeyerin haamu, Uusi Suometar 11.1.1914 (Suomennos mahdollisesti Ellen Rydingin ruotsinnoksesta) sekä antologiassa Pirunpullo ja muita vanhoja kauhukertomuksia, Nysalor-kustannus 2018, jossa kieliasua huollettu * Onnen sopukka: vuoristoidylli, Tampere: Isak Julin 1914. Sarja: 40 pennin kirjasto, n:o 21 * Sotalähetin kohtalo (Gabriele); suomentanut Eero Alpi. Hämeenlinna: Karisto 1915. Sarja: Kariston 50 p:n romaaneja, 100 * Karhulinnan tarina; suomentanut Felix Borg. Pori: Otto Andersin 1917. Sarja: Otto Andersinin 75 p. Kirjoja, 5-8 * Mustalais- rakkautta; suomentanut Niilo J. Lehto. Pori: Otto Andersin 1918. Sarja: Otto Andersinin 75 p. Kirjoja, [n:o 11] * Elämänsä antanut (Wolfsburg); suomentanut Aarne Hyyppärä. Hämeenlinna: Karisto 1918. Sarja: Naisten romaaneja, 11 * Kihlauskylpylä (Das Verlobungsbad); suomentanut Siiri Teirilä. Hämeenlinna: Karisto 1919. Sarja: Kariston 1 markan romaaneja, 32 * Suupaltti (Plappermäulchen); suom. Rob. A. Seppänen. Hämeenlinna: Karisto 1919. Sarja: Kariston 1 markan romaaneja, 35 * Sirpaleita (Scherben); suomentanut P. H. Pori: Otto Andersin 1919 * Kielletty hedelmä (Verbotene Früchte). Pori: Otto Andersin 1922 * Kihlaussaari. Helsinki: Kirja 1923. Sarja: Helmi-sikermä, n:o 10 * Ja rakkaus on suurin kaikista. Helsinki: Minerva 1923 * Virvatuli (Der Irrgeist des Schlosses); suom. Siiri Siegberg. Hämeenlinna: Karisto 1924. Sarja: Naisten romaaneja, 32. Nataly von Eschstruthin romaanit, 1 * Hanhiliisa. Pori: Otto Andersin 1924 * Onnen hinta; suom. Aito Kare. Helsinki: Minerva 1924 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1860 syntyneet Luokka:Vuonna 1939 kuolleet
Punakylkitimali

Punakylkitimali (Erythrogenys erythrogenys) on timaleihin kuuluva lintulaji. Lajia tavataan Etelä-Aasiasta. ==Koko ja ulkonäkö== Punakylkitimali voi kasvaa noin 25 cm pitkäksi. Sukupuolet muistuttavat toisiaan ulkonäöltään. Punakylkitimalin pää on punaruskea ja niska on väriltään ruskea harmain raidoin. Selkä ja siivet ovat oliivinruskeat. Lajin rinta, kyljet ja perä ovat väriltään punaruskeat ja vatsa on valkoinen. Rinnassa voi olla harmahtavia laikkuja tai viiruja. Linnun nokka on pitkä ja voimakkaasti alaspäinkaartuva. ==Levinneisyys ja elinympäristö== Punakylkitimalia tavataan Himalajalta Pakistanista Bhutanin ja lisäksi Myanmarista ja Thaimaasta. Lajin elinympäristöä ovat monentyyppiset metsät, tiheiköt ja pensaikot. Laji liikkuu pareittain tai pienissä ryhmissä useimmiten lähellä maata. Punakylkitimalin ravintoa ovat hyönteiset ja niiden toukat ja myös hedelmät. Linnun pesimäkausi on huhtikuusta kesäkuulle ja laji rakentaa pallomaisen pesän pensaaseen tai maahan. ==Lähteet== Luokka:Timalit
Paul Abadie

Paul Abadie (1812–1884) oli ranskalainen arkkitehti, joka kuului Eugène Viollet-le-Ducin koulukuntaan ja oli tämän jälkeen (1845) yhteistyössä Lassus’n kanssa. Hän suunnitteli Pariisin Notre-Damen katedraalin korjaustyöt. Hän uudisti useita muitakin Ranskan keskiaikaisia, etenkin romaanista tyyliä edustavia kirkkoja.Abadie, Paul. Tietosanakirja osa 11. Tietosanakirja- osakeyhtiö 1917 Abadie käytti usein romaanista tyyliä bysanttilaisesti väritettynä uusissakin töissään, muun muassa Angoulèmen katedraaleissa Saint Martial ja Saint Ausone, Bordeaux’n Saint Ferdinandissa ja Périgueux’n Saint Georgesissa. Korjaustöissään Abadie teki joskus pitkälle meneviä muutoksia, esimerkiksi Perigueux’n katedraalissa hän muutti lievästi suippokärkiset pyörökaaret mielestään enemmän tyylinmukaisiksi, täysin pyöreiksi. Abadien päätyö on romaanis-bysanttilaistyylinen Montmartren kukkuloilta Pariisia hallitseva romaanis-bysanttilaistyylinen kupolikirkko Sacré-Coeur (kilpailu 1874, rakentaminen aloitettiin 1876). Sen kupoli on 80 metriä korkea, kampaniili 120 metriä. Abadien merkittäviä töitä on myös Angoulêmen kaupungintalo. == Lähteet == ==Aiheesta muualla== Luokka:Ranskalaiset arkkitehdit Luokka:Vuonna 1812 syntyneet Luokka:Vuonna 1884 kuolleet
RVCA Sport

RVCA Sport, tunnetaan myös nimillä VA Sport Training Center ja Parillo Boxing on yhdysvaltalainen vapaaotteluseura. Sen tunnetuimpia ottelijoita ovat olleet B. J. Penn, Michael Bisping, Cris Cyborg ja Rafael dos Anjos.How abrupt end to boxing career led to Jason Parillo's rise as MMA coach mmajunkie.usatoday.com Viitattu 13.3.2016 ==Historia== PM Tenore perusti vaateketjun RVCA:n 1999 ja päätti laajentaa toimintaansa perustamalla vapaaotteluseuran 2009 alun perin tarkoituksenaan auttaa B. J. Penniä valmistautumaan kevytsarjan mestaruuden puolustamiseen.INSIDE LOOK: THE RVCA SPORT TRAINING CENTER deltagrade.com 23.7.2013 Viitattu 4.12.2020 Penn teki tuolloin yhteistyötä Joe Parillon kanssa, joka oli entinen ammattilaisnyrkkeilijä. Hän otteli tilastolla 8–0 ennen kuin erinäiset loukkaantumiset päättivät Parillon uran ollessaan 30-vuotias. Hän ryhtyi sittemmin täysipäiväiseksi valmentajaksi valmentaen aluksi LA Boxingissa. Uransa alkupuolella Parillo piti mittsejä menestyneille nyrkkeilijöille, kuten Johnny Tapialle ja oli sparriparina Paul Spadaforan ja Fernando Vargasin kanssa. Hän valmensi myös Danny Pereziä, joka voitti nyrkkeilyssä NABC- ja IBC-mestaruudet. Sittemmin Parillo on valmentanut myös vapaaottelijoita, joista B. J. Penn oli ensimmäinen pidempiaikainen. Kaksikko työskenteli vuodesta 2007 lähtien, jonka jälkeen Parillo saavutti menestystä myös Michael Bispingin ja Cris Cyborgin kanssa, jotka saavuttivat UFC mestaruuden.Jason Parillo rvca.com Viitattu 4.12.2020 ==Menestyneimmät ottelijat== Ottelija Painoluokka Mestaruudet Danny Perez Välisarja USBA (2008) B. J. Penn Kevytsarja UFC (2008–2010) Michael Bisping Keskisarja UFC (2016–2017) Cris Cyborg Höyhensarja UFC (2017–2018) Bellator (2020–) Seniesa Estrada Välisarja WBC Silver (2018–) WBA (2019–) ==Lähteet== Luokka:Kamppailulajiseurat
Vakuusoikeuden loukkaus

Vakuusoikeudenloukkauksessa henkilö loukkaa toisen pantti- tai pidätysoikeutta. Tämä tapahtuu esimerkiksi hävittämällä, vahingoittamalla tai ottamalla haltuunsa omaisuuttaan. Syyllinen vakuusoikeuden loukkaamiseen on myös henkilö, joka tekee edellä tehdyn rikoksen omistajan puolesta. Rangaistusasteikko on sakko tai vankeutta enintään kuusi kuukautta. == Aiheesta muualla == * Vakuusoikeuden loukkaus - Laki24.fi Luokka:Rikokset
Jaakko Impiö

Jaakko Impiö (s. 15. marraskuuta 1996 Rovaniemi, Suomi) on suomalainen ruoka- alan yrittäjä, kokki ja tuottaja. Hän omistaa Tastery-nimisen tuotantoyhtiön, joka toimii Italiasta ja Suomesta käsin. == Ura == Impiö aloitti työskentelyn ammattikeittiössä 15-vuotiaana Porvoossa. Myöhemmin hän työskenteli muutosyhtiö Trainers’ Housella. Kokin opintojensa jälkeen Impiö päätti lähteä Ranskaan hiomaan taitojaan gastronomian parissa. Hän pääsi töihin 3 Michelin- tähden ravintolaan, Mirazuriin, Ranskan Rivieralle. Tuona samana vuonna Mirazur valittiin The World's 50 Best Restaurants -äänestyksessä maailman parhaaksi ravintolaksi. Impiö työskenteli ravintolassa ensin tarjoilijana ja sitten mm. ravintolan leipurina. Ranskasta palattuaan vuonna 2020 Jaakko Impiö perusti tuotantoyhtiönsä Tasteryn. Tastery siirsi osan toiminnoistaan Italiaan Como-järvelle vuonna 2023. == Lähteet == * https://www.soppa365.fi/artikkeli/artikkelit/suomalainen- jaakko-22-tyoskentelee-maailman-parhaaksi-valitussa-ravintolassa * https://www.iltalehti.fi/ruoka- artikkelit/a/94efad05-815c-4547-9121-9e93d7dc139d * https://www.uusimaa.fi/paikalliset/1407217 * https://www.lansivayla.fi/paikalliset/1344495 * https://www.youtube.com/watch?v=FOglh4imRd0&feature;=emb_logo * https://wwf.fi/wwf-lehti/wwf-lehti-4-2020/nuori-kokki-uskoo- ymparistoystavallisyyden-kasvavan-ruoka-alalla/ * www.tastery.fi Luokka:Elävät henkilöt Luokka:Vuonna 1996 syntyneet Luokka:Suomalaiset kokit Luokka:Suomalaiset yrittäjät
Anna Hamilton Geete

Anna Charlotta Hamilton Geete (2. maaliskuuta 1848 – 24. helmikuuta 1913 Borås, Ruotsi) oli ruotsalainen kirjailija ja kääntäjä.Anna Charlotta Hamilton Geete, Svenskt kvinnobiografiskt lexikon, viitattu 2.11.2020 Hamilton Geeten merkittävin teos on hänen elämäkerrallinen kirjansa I solnedgången äidinisästään, kirjailija Erik Gustaf Geijeristä, joka oli kuollut vuosi ennen hänen syntymäänsä. Hamilton Geeten veli oli poliitikko, kirjailija Hugo Hamilton (1849–1928). Hamilton Geete solmi yhdeksän vuoden kihlauksen jälkeen 1876 avioliiton Gustaf Geeten kanssa. Avioliitto oli lapseton, mutta heillä oli kasvattitytär, joka kuoli 30-vuotiaana. Hamilton Geete opiskeli maalausta, mutta luottamuksen puute omiin kykyihin sai hänet luopumaan siitä, ja hän keskittyi myöhemmin kirjoittamiseen ja kääntämiseen. Puolison työ piirilääkärinä vei pariskunnan maaseudulle, missä Hamilton Geete viihtyi huonosti eristyneissä oloissa ja juorujen kohteena. Oma kirjoittaminen jäi syrjään, ja hän keskittyi pitkäksi aikaa kääntämiseen. Hän ehdotti kustantajille Rudyard Kiplingin ja George Eliotin teosten kääntämistä jäi vaille vastakaikua. Hän oli kuitenkin ylpeä siitä, että sai esitellä ruotsalaisille lukijoille Mark Twainin, Bret Harten, Max Adelerin ja Thomas Bailey Aldrichin. Neliosainen I solnedgången ilmestyi 1910–1914. Se menestyi ja sai Ruotsin akatemian palkinnon. Olof Lagercrantz sanoi siitä myöhemmin: ”Hänen elämäntyötään Geijerin viimeisistä vuosista leimaa raikas kirjailijantaito, ja hän kertoo eloisasti ja kekseliäästi sivuhenkilöistä. Mutta kun hän lähestyy Geijeriä itseään, sävy muuttuu tunteelliseksi ja tekopyhäksi”. Hamilton Geeten ja tämän nuoruudenystävän Helena Nyblomin kirjeenvaihtoa ilmestyi Holger Nyblomin toimittamana 1950 valikoima nimellä Två väninnor.Hamilton Geete, Anna. Tietosanakirja osa 11. Tietosanakirja- osakeyhtiö 1922 == Lähteet == Luokka:Ruotsalaiset kirjailijat Luokka:Ruotsalaiset kielenkääntäjät Luokka:Vuonna 1848 syntyneet Luokka:Vuonna 1913 kuolleet
Melon diskografia

Suomalaisen rap-artisti Melon diskografia. == Albumit == === Studioalbumit === Albumi Julkaisutiedot Listasijoitukset FREDA 4EVA * Julkaistu: 28.9.2018 * Formaatti: digitaalinen * Levy-yhtiö: Skorpioni – ELEKTRI * Julkaistu: 20.11.2019 * Formaatti: digitaalinen, kasetti * Levy-yhtiö: Skorpioni 10. GLITTER * Julkaistu: 2.4.2021 * Formaatti: digitaalinen, cd, vinyyli * Levy- yhtiö: Skorpioni 2. Helena * Julkaistu: 17.6.2022 * Formaatti: digitaalinen, cd, kasetti, vinyyli * Levy-yhtiö: Skorpioni 38. m<3lo * Julkaistu: 28.4.2023 * Formaatti: digitaalinen, vinyyli * Levy-yhtiö: Skorpioni 11. NOIDANKEHÄ * Julkaistu: 11.10.2024 * Formaatti: digitaalinen, cd, vinyyli * Levy-yhtiö: Skorpioni 5. === EP-levyt === Albumi Julkaisutiedot Listasijoitukset *****sota mun pääs***** * Julkaistu: 29.9.2017 * Formaatti: digitaalinen – Matalapaine * Julkaistu: 1.1.2018 * Formaatti: digitaalinen * Levy-yhtiö: Skorpioni ***SOUNDTRACK TO BUSS TO*** * Julkaistu: 24.9.2018 * Formaatti: digitaalinen AKTIVE * Julkaistu: 8.5.2019 * Formaatti: digitaalinen * Levy-yhtiö: Skorpioni === Mixtapet === Albumi Julkaisutiedot GLOBOI MIXTAPE * Julkaistu: 5.6.2017 * Formaatti: digitaalinen LÄHIÖJÄÄKÄRI MIXTAPE * Julkaistu: 18.9.2017 * Formaatti: digitaalinen == Singlet == Vuosi Single Albumi Listasijoitukset Singlelista 2018 "Tappakaa" / "Krush" FREDA 4EVA – "Kaikki" (feat. ibe) "ching* ching*" 2019 "SICKBOY" (feat. Fabe) "MARIMEKKO" (feat. baka) AKTIVE EP "TIEN PÄÄL" (feat. ibe) 2020 "Viaton" 2021 "e" / "Moncler" GLITTER 15. 2023 "Varovasti" m<3lo – "Rakkaus Ei Asu Täällä" "Jumala" (feat. Paperi T) 2024 "sim" / "pää eel" "camouflage" "paperihaavoi" 26. == Vierailijana == Vuosi Artisti Kappale Albumi Muut vierailijat 2019 Ibe EDGY IBELIUS Bizi FETTI "RELOAD" KATTOHUONEISTO EP – Turisti Vastuu Maailmankiertue KC OPA "JUDO CHOP" – – 2020 Turisti HARAJUKU Maailmankiertue Figaro "Kasipallo" Kaikki tai ei mitään EP Jore & Zpoppa Pakattun Eskimo Tape SKII6 "Kaikki hyvä tulee aikanaan" Kaikki hyvä tulee aikanaan 2021 ANI "Mul on kaikki" – william Turisti "Elon Musk" Linnunrata – Cledos "MÄTRIX" KAZAMA EP Sliki "Hodari" – SKII6 2022 Glayden Linea Rossa (Still Ok) – ibe "X5" NON2EN2E 2024 Sexmane Mama We Made It – Kube Anarkiaa NEVERSELLOUT == Musiikkivideot == * Tajuton / RIP (2018) * Kaikki (2018) * SICKBOY (2019) * TIIKERI (2019) * TIEN PÄÄL (2019) * VOLKSWAGEN (2019) * Viaton (2020) * e (2021) * Ihasama (2021) * Minä vs. Maailma (2021) * X5 (2022) * Varovasti (2023) * Rakkaus Ei Asu Täällä (2023) * Jumala (2023) * melon maailma (2023) * ylpeemust gleestyle (2023) * sim (2024) * camouflage (2024) * HAGLÖFS HAMMERTIME (2024) ==Lähteet== Luokka:Diskografiat
ONE Championship

ONE Championship, lyhyesti ONE (aiemmin ONE Fighting Championship tai lyhyemmin ONE FC) on singaporelainen vapaaottelu-, thainyrkkeily- ja potkunyrkkeilyjärjestö, jonka perustivat yrittäjä Chatri Sityodtong ja entinen ESPN Star Sportsin ylempi johtaja Victor Chui 2011.ONE Fighting Championship unveils CHAMPION versus CHAMPION sherdog.com 25.7.2011 Viitattu 4.12.2020 Ensimmäinen tapahtuma järjestettiin 3. syyskuuta 2011 Singapore Indoor Stadiumilla. ONE Championshipiä pidetään Aasian suurimpana vapaaottelujärjestönä.Asia's Top Sports Media Properties: ONE, CSL, IPL And The Continent's Other Leaders forbes.com 11.1.2017 Viitattu 4.12.2020 ==Painoluokat== Painoluokkien rajat eroavat Yhdysvalloissa käytettävistä. Esimerkiksi ONE Championshipissä kevytsarjan painoraja on 77 kg, kun Yhdysvalloissa kevytsarjan raja on 70 kg. Toisin kuin muissa vapaaottelujärjestöissä ONEssa ottelijoiden painoluokka määräytyy heidän normaaliin painoon. Monet muut järjestöt antavat ottelijoiden ennen ottelua käydyssä punnituksessa laskea painoaan eri tavoin. ONE teki muutoksen omiin sääntöihin, kun joulukuussa 2015 21-vuotias kiinalaisottelija Yang Jian Bing kuoli haihduttaessaan nestettä pois kehostaan yrittäessään pudottaa painoaan ennen punnitusta.ONE Championship's Yang Jian Bing dies from weight cutting complications mmafighting.com 11.12.2015 Viitattu 4.12.2020 Painoluokka Painoraja Raskassarja 120 kg Alempi raskassarja 102 kg Keskisarja 93 kg Välisarja 84 kg Kevytsarja 77 kg Höyhensarja 70 kg Kääpiösarja 65,8 kg Kärpässarja 61 kg Korsisarja 56,7 kg Atomisarja 52 kg ==Mestarit== === Miehet === Painoluokka Mestari Vuodesta Puolustetut kerrat Vapaaottelu Raskassarja Brandon Vera 11.12.2015 (ONE: Spirit of Champions) 2 Alempi raskassarja Aung La Nsang 23.2.2018 (ONE: Quest for Gold) 1 Keskisarja Reinier de Ridder 30.10.2020 (ONE: Inside the Matrix) 0 Välisarja Kiamrian Abbasov 25.10.2019 (ONE: Dawn of Valor) 1 Kevytsarja Christian Lee 17.5.2019 (ONE: Enter the Dragon) 1 Höyhensarja Thanh Le 30.10.2020 (ONE: Inside the Matrix) 0 Kääpiöäsarja Bibiano Fernandes 31.3.2019 (ONE: A New Era) 1 Kärpässarja Adriano Moraes 25.1.2019 (ONE: Hero's Ascent) 0 Korsisarja Joshua Pacio 12.4.2019 (ONE: Roots of Honor) 2 Potkunyrkkeily Alempi raskassarja Roman Kryklia 16.11.2019 (ONE: Age of Dragons) 0 Kevytsarja Regian Eersel 17.5.2019 (ONE: Enter the Dragon) 1 Kääpiösarja Alaverdi Ramazanov 6.12.2019 (ONE: Mark of Greatness) 0 Kärpässarja Ilias Ennahachi 16.8.2019 (ONE: Dreams of Gold) 1 Korsisarja Sam-A Gaiyanghadao 6.12.2019 (ONE: Mark of Greatness) 0 Thainyrkkeily Höyhensarja Phetmorakot Petchyindee Academy 7.2.2020 (ONE: Warrior’s Code) 2 Kääpiösarja Nong-O Gaiyanghadao 16.2.2019 (ONE: Clash of Legends) 3 Kärpässarja Rodtang Jitmuangnon 2.8.2019 (ONE: Dawn of Heroes) 3 Korsisarja Sam-A Gaiyanghadao 28.2.2020 (ONE: King of the Jungle) 1 ==Lähteet== Luokka:Vapaaottelujärjestöt Luokka:Potkunyrkkeilyjärjestöt
Konsiga

Konsiga on maalaiskunta Kayesin alueen Yélimanén piirissä Malissa. Sen keskuskylä Kersignané sijaitsee Kolimbinéjoen varrella 60 kilometriä Yélimanésta länteen. Kunnassa on 4 900 ja keskuskylässä 2 800 asukasta (vuonna 2009). Konsigan kunnan pinta-ala on 82,99 neliökilometriä. Se rajoittuu pohjoisessa Yélimanén piirin Diafounou Diongagan ja idässä Marekaffon sekä etelässä Kayesin piirin Séro Diamanoun ja lännessä Koussanén kuntiin. Seutu kuuluu Sahelin vyöhykkeeseen. Maisemaa leimaavat tasangot, kukkulat ja kalliorinteet. Pysyviä vesistöjä ei ole. Kuntaan kuuluu kolme kylää. Asukkaat ovat etupäässä soninkeja. Kunnan läpi kulkee Yélimanén ja Kayesin välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat durra, maissi ja maapähkinä. Tuotantoeläimiä ovat naudat, lampaat, vuohet, aasit ja hevoset. Palveluihin kuuluvat kaksi alakoulua, kolme koraanikoulua ja kaksi terveyskeskusta. Vesihuolto käsittää kaivoja, porakaivoja ja kaksi vesijohtoa. ==Lähteet== Luokka:Malin kunnat Luokka:Yélimanén piiri
Olof Lagercrantz

Olof Lagercrantz (10. maaliskuuta 1911 Tukholma, Ruotsi – 23. heinäkuuta 2002) oli ruotsalainen kirjailija, kirjallisuudentutkija ja kriitikko, koulutukseltaan filosofian tohtori. Hän oli Dagens Nyheterin päätoimittaja 1960–1975 ja sitä ennen kymmenen vuotta DN:n kulttuuriosaston päällikkö. Hänen varhaisissa runoissaan, kuten kokoelmassa Dikter från mossen (1943) näkyy tukeutuminen klassiseen runouteen. Hänen tuotantonsa keskeisiä teemoja on lapsuuden kesä.En betydande kulturpersonlighet har gått ur tiden, Svenska Dagbladet 23.7.2002, viitattu 4.12.2020 Lagercrantz, Olof. Otavan kirjallisuustieto, s. 418. Helsinki: Otava 1990. Kokoelman Linjer (1962) taustalla on hänen Danten runouden tutkimustyönsä Från helvetet till Paradiset (1964, suom. Helvetistä paratiisiin). Hän on julkaissut kirjailijamonografioita muun muassa Erik Axel Karlfeldtista, Agnes von Krusenstjernasta, Nelly Sachsista, James Joycesta ja August Strindbergistä (suom.). Lagercrantz oli aikanaan kiistelty keskustelija ja mielipiteenmuodostaja. Päätoimittajana hän edusti vastakkaisia arvoja edeltäjäänsä Herbert Tingsteniin nähden, joka ajoi Ruotsia Natoon ja halusi Ruotsille ydinaseen. Lagercrantzin sydän oli syrjäytyneiden puolella, ja hän jakoi nuorten unelmat uudesta yhteiskunnasta. ==Suomennetut teokset== * Helvetistä paratiisiin: kirja Dantesta ja hänen näytelmästään; suom. Sinikka Kallio, Otava 1966 * August Strindberg (August Strindberg), suom. Rauno Ekholm, Helsinki: Tammi 1980 ISBN 951-30-4965-5 * Lukemisen ja kirjoittamisen taidosta (Om konsten att läsa och skriva), suom. Timo Hämäläinen, WSOY 1986 ISBN 951-0-13979-3 * Ensimmäinen piirini (Min första krets), suom. Timo Hämäläinen, WSOY 1986 ISBN 951-0-13443-0 * Vuosi kuusikymmenluvulla (Ett år på sextiotalet), suom. Timo Hämäläinen, WSOY 1994 ISBN 951-0-19983-4 * Proustia lukiessa (Att läsa Proust); suom. Juhani Salokannel, Helsinki: Otava 1994 ISBN 978-951-1-12953-0 * Viimeinkin: valikoima Olof Lagercrantzin runoja suomennoksineen, suom. Teuvo (Teo) Littunen. Books on Demand 2008 (omakustanne) ISBN 978-952-498-104-0 * Verta tihkuva ruusu: valikoima Olof Lagercrantzin runoja suomeksi, suom. Teuvo (Teo) Littunen. Books on Demand 2018 (omakustanne) ISBN 978-951-568-993-1 == Lähteet == ==Aiheesta muualla== Luokka:Ruotsalaiset kirjailijat Luokka:Ruotsalaiset päätoimittajat Luokka:Ruotsalaiset kriitikot Luokka:Ruotsalaiset kirjallisuustieteilijät Luokka:Vuonna 1911 syntyneet Luokka:Vuonna 2002 kuolleet
Kistola

Kistola on kylä Salon kaupungin Muurlassa. Kylä sijaitsee Muurlan eteläosassa Muurlantien ja Kiskontien välissä. Kistola laaja kyläalue kulkee koko Muurlan halki itä–länsi-suunnassa. Muurlanjoki halkaiseen kyläalueen ja joen länsipuoli on kylän ydinaluetta. Ydinalue on lännestä mäkistä metsämaata, jossa kohoavat korkeimpana Poramäki, Melkkomäki ja Ruulissuonmäki. Muurlanjoen laakso on tasaista peltoaukeaa. Joelta itään nousee soinen Kukinnummi, joka rajoittuu idässä Käärmenselkä-nimiseen harjuun. Kistola ulottuu harjulta vielä itään vanhalle kunnanrajalle ja Lammijärvelle. Kistolan historiallinen keskus on Kistolantien varrella lähellä Muurlanjokea, mutta asutuksen painopiste on nykyään Muurlantien varrella Kistolanpaltan alueella. Ydinaluetta rajaavat pohjoisessa Muurlan ja etelässä Pullolan kylät. Kyläalueen itäosassa on Kiiliänpaltan ja Heinäsuon kulmakunnat. Kiiliänpaltan asutus muodostaa Kaukolan kylän kanssa yhteistä kokonaisuutta Heinäsuon jäädessä syrjemmäksi. Kistola on asutettu viimeistään varhaiskeskiajalla, joskin Poramäeltä on löydetty muinaishautoja. Kistolan jakokuntaan on kuulunut myös Kaukola. Kistola on kuulunut Uskelan pitäjän Salon yökuntaan ennen Muurlan kappeliseurakunnan perustamista 1724. Isojako toteutettiin Kistolassa vuonna 1788, minkä jälkeen kylässä oli kuusi tilaa. Kantatilojen määrä on sittemmin vaihdellut ja useat niistä muodostaa nykyisen Antin tilan. Kistolaan, etenkin Muurlantien varrelle, syntyi paljon uutta asutusta 1900-luvun alussa. Muurlantien ja Kistolantien risteykseen rakennettiin myös työväentalo. Heinäsuon ja Kiiliänpaltan kulmakunnat syntyivät 1920-luvulla kylän torppien itsenäistyessä. Sotien jälkeen kylään syntyi peräti 37 uutta siirtoväen pientilaa. Muurlantien varsi on kasvanut ja kehittynyt Muurlan kirkonkylän kasvun myötä ja Kistolanpalttaan on syntynyt jopa hieman pienteollisuutta. ==Lähteet== Luokka:Muurlan kylät
Alfred Austin

Alfred Austin (1835–1913) oli englantilainen runoilija ja poeta laureatus (engl. poet laureate) Alfred Tennysonin jälkeen 1896.Austin, Alfred. Tietosanakirja osa 11. Tietosanakirja-osakeyhtiö 1922 Austin oli asianajaja mutta luopui urasta 1861. Hän julkaisi runoteoksia ja kirjoitti konservatiivisiin aikakauskirjoihin. Hänen runotuotantonsa on muodoltaan korkealaatuista mutta ei omintakeista. The Season (1861) on satiiri, jossa hän pilkkaa Lontoon seurapiirielämää. Se herätti vastalauseita. Austinin muita teoksia ovat muun muassa The Human Tragedy (1862), satiiri The Golden Age (1871) ja Soliloquies in Song (1881). Hän on kirjoittanut lisäksi näytelmiä ja romaaneja sekä terävää kritiikkiä, kuten The Poetry of the Period (1870). Kuusiosainen Poetical Works ilmestyi 1892.Austin, Alfred, Nordisk familjebok 2. 1904 == Lähteet == ==Aiheesta muualla== Luokka:Englantilaiset kirjailijat Luokka:Kriitikot Luokka:Vuonna 1835 syntyneet Luokka:Vuonna 1913 kuolleet
Goust

Goust on kylä Etelä-Ranskassa Pyrénées-Atlantiquesin departementissa vuoristossa noin kilometrin korkeudessa Larunsin kaupungin lähellä. Kylän pinta-ala on 3,7 km². 1800-luvulla kylästä alettiin kertoa tarinaa, että se on ollut vuodesta 1648 itsenäinen tasavalta, jota johtaa vanhimpien neuvosto ja presidentti, joka on samalla ylin tuomari.Goust. Tietosanakirja osa 11. Tietosanakirja-osakeyhtiö 1922Goust, Nordisk familjebok 33. 1922 Tosiasiassa Ranskan alueella on ollut useita vastaavia syrjäisiä, eristyneitä kyliä, joita on voitu sanoa Ranskan rajojen sisällä oleviksi "autonomisiksi tasavalloiksi". Se edusti kuitenkin 1800-luvun alkuun tavallista paikallista yhteisöä.Graham Robb, The Discovery of France Picador Classics 2016 (Google Books) == Lähteet == ==Aiheesta muualla== Luokka:Ranskan kylät
Jussi Hanhimäki

Jussi M. Hanhimäki (s. 3. helmikuuta 1965 Espoo) on suomalainen historioitsija ja politiikan tutkija. Hänen tutkimusalaansa ovat erityisesti kansainvälisten suhteiden ja kylmän sodan historia, Yhdysvaltojen ulkopolitiikan tutkimus ja transatlanttiset suhteet. Hän toimii kansainvälisen historian professorina sveitsiläisessä Graduate Institute of International and Development Studiesissa. Hanhimäki on koulutukseltaan filosofian tohtori Bostonin yliopistosta pääaineenaan kansainvälinen historia. Hän väitteli vuonna 1993. Hän valmistui maisteriksi Bostonin yliopistosta vuonna 1987 ja kandidaatiksi Tampereen yliopistosta 1986. ==Lähteet== Luokka:Suomalaiset historioitsijat Luokka:Suomalaiset politiikan tutkijat Luokka:Suomalaiset professorit Luokka:Vuonna 1965 syntyneet Luokka:Elävät henkilöt
Harrejaure (Rånejoki, Harrejaur)

Harrejaure (, ) on Ruotsissa Norrbottenissa Jällivaaran kunnassa sijaitseva järvi, joka kuuluu Rånejoen vesistöön. == Maantietoa == Harrejaure on 1,7 kilometriä pitkä, 0,8 kilometriä leveä ja sen pinta-ala on 86 hehtaaria eli 0,86 neliökilometriä. Järvi on 14 kilometriä länteen Nattavaarasta ja saman verran itä-koilliseen Luulajajoen Messauren vesivoimalasta. Se sijaitsee seudun korkeimman vaaran Atjekvaaran juurella sen länsipuolella. Vaaran huippu yltää 564 metriä mpy., ja kun järven vedenpinnan korkeus on noin 410 metriä, nousee vaara 154 metrin korkeuteen järvestä. Järven ympäristössä on järviä ja lampia hyvin tiheässä ja niiden välissä on suovaltaista maastoa. Vaaran ja järven välissä sijaitsee samanniminen kylä, jonne tulee Nattavaarasta ja Messaureen kulkevalta tieltä tienhaara. Asutuksen lisäksi on järvellä pari mökkiä. == Luontoarvoja == Valuma-alueen maaperän yleisimmät maalajit ovat moreeni (33,0 %), turve (40,2 %) ja kallioalue (0,5 %). Muut alueet ovat erilaisia vesistöjä. == Vesistösuhteet == Harrejaure kuuluu Rånejoen vesistössä (päävesistötunnus 7) Rutnajoen sivujoen Hárrejåhkån valuma- alueeseen . Rutnajoen valuma-alueen pinta-ala on noin 109 neliökilometriä (km²), joka on alle 3 % koko vesistön 4 207 km² pinta-alasta . Järvi on Harrejåkkån lähdejärvi ja sen valuma-alueen pinta-ala on 14,25 km² ja järvisyys 10,9 %. Järven keskivirtaaman arvioidaan olevan 0,20 m³/s . Järven kaakkoispäähän laskee pikkupuro, jonka uoma käy monien lampien ja järven kautta. Niitä ovat Biktjajavrre, Karnisjön ja Salmijärvi. Harrejåkkå virtaa ensin kohti pohjoista ja siellä se yhtyy Rutnajokeen, joka vuorostaan yhtyy Rånejokeen. Rånejoki laskee Perämereen Råneåssa Luulajassa. == Lähteitä == === Huomautuksia === === Viitteet === Luokka:Rutnajoen valuma-alue Luokka:Rånejoen vesistön järvet Luokka:Jällivaaran järvet
Gustav Falke

Gustav Falke (11. tammikuuta 1853 Lyypekki – 8. helmikuuta 1916 Hampuri, Saksa) oli saksalainen lyyrikko mutta myös humoristi. Runokokoelmien lisäksi Falke julkaisi myös monografian Joseph von Eichendorffista (1906), romaaneja, saturunoja sekä kertomuksia ja runoja lapsille.Falke, Gustav. Tietosanakirja osa 11. Tietosanakirja-osakeyhtiö 1922 Falke oli kirjakauppias, ennen kuin omistautui musiikille ja toimi musiikinopettajana Hampurissa. Hampurin kaupungin senaatti myönsi Falkelle 1903 elinikäisen 3 000 silloisen Saksan markan vuosieläkkeen.Falke 3. Gustav F., Nordisk familjebok 7. 1907 Falke 3. Gustav F., Nordisk familjebok 35. 1923 Lyyrikkona Falke kuului lähinnä Theodor Stormin koulukuntaan. Hän sai vaikutteita runoilijaystäviltään Detlev von Liliencronilta ja Richard Dehmeltä mutta omaksui pian omaperäisen tyylin. ==Teokset (valikoima)== * Mynheer der Tod (1892) * Tanz und Andacht (1893) * Zwischen zwei Nächten (1894) * Neue Fahrt (1897) * Mit dem Leben (1899) * Hohe Sommertage (1902) == Lähteet == ==Aiheesta muualla== Luokka:Saksalaiset kirjailijat Luokka:Vuonna 1853 syntyneet Luokka:Vuonna 1916 kuolleet
Hans Peter Holst

Hans Peter Holst (1811–1893) oli tanskalainen kirjailija. Hän on julkaissut runokokoelmia, näytelmiä, eepoksen, runosarjan sekä valittujen runojen kokoelman ja kuusiosaisen valittujen teosten kokoelman (1887–1888).Holst, Hans Peter. Tietosanakirja osa 11. Tietosanakirja-osakeyhtiö 1922 ==Teokset (valikoima)== * Fire romancer, 1832, runoja * Digte, 1840, runoja * Digte, toinen kokoelma 1859, runoja * Ude og hjemme, 1842, runoja * Gioacchino, 1844, romanttinen näytelmä * William og Emma, 1846, laulunäytelmä * Den lille Hornblæser, 1849, eepos * Fra min ungdom, 1873, runosarja == Lähteet == ==Aiheesta muualla== Luokka:Tanskalaiset kirjailijat Luokka:Tanskalaiset päätoimittajat Luokka:Vuonna 1811 syntyneet Luokka:Vuonna 1893 kuolleet
Tringa (Mali)

Tringa on maalaiskunta Kayesin alueen Yélimanén piirissä Malissa. Sen keskuskylä Maréna sijaitsee 80 kilometriä Yélimanésta etelään. Kunnassa on 12 500 ja keskuskylässä 2 900 asukasta (vuonna 2009). Tringan kunnan pinta-ala on 640,3 neliökilometriä. Se rajoittuu pohjoisessa Yélimanén piirin Diafounou Goryn, Goryn, Guidimen ja Soumpoun, idässä Nioron piirin Sandarén, etelässä Bafoulabén piirin Diakonin ja lännessä Kayesin piirin Marintoumanian kuntiin. Seutu kuuluu Sahelin vyöhykkeeseen. Pinnanmuodostusta leimaavat kyliä ympäröivät rikkonaiset ylängöt. Kasvillisuus on heinäsavannia, jolla kasvaa myös piikkipensaita ja pieniä puita. Tärkein vesistö on sadekauden jälkeen kuivuva Kolimbinén sivujoki Gari. Kuntaan kuuluu neljä kylää: Maréna, Diakoné, Dialaka ja Lambatara. Asukkaista 90 prosenttia on soninkeja. Lisäksi on fulbeja, bambaroita ja tuaregeja. Puhutuin kieli on soninke ja vallitseva uskonto islam. Kunnan läpi kulkee Bamakosta Kayesiin johtava maantie RN1. Etäisyys Kayesiin on 90 kilometriä. Yhteydet Yélimanéen ovat sadekaudella huonot. Väestön pääelinkeinot ovat maanviljely ja laiduntamiseen perustuva karjanhoito. Tärkeimmät viljelykasvit ovat durra, hirssi, maissi, riisi, maapähkinä ja lehmänpapu. Myytäväksi kasvatetaan puuvillaa. Tuotantoeläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan käsityöammatteja. Nuoriso pyrkii muuttamaan Ranskaan ja muihin maihin. Siirtolaiset auttavat perheitään ja rahoittavat yhteisiä hankkeita. Julkisiin palveluihin kuuluvat koulut, terveyskeskukset ja vesihuolto. ==Lähteet== Luokka:Malin kunnat Luokka:Yélimanén piiri
Ida Aalberg -teatteri

Ida Aalberg -teatteri oli syksyllä 1918 Ida Aalbergin muistoksi Helsingissä perustettu teatteri. Teatterin perusti hänen puolisonsa paroni Alexander Uexküll-Gyllenband. Se lopetti kuitenkin toimintansa 1919.Ida Aalberg- teatteri. Tietosanakirja osa 11. Tietosanakirja-osakeyhtiö 1922 Teatteri ehti toimintansa aikana vierailla Turussa.Turkulaisen teatterin historia == Lähteet == Luokka:Helsingin entiset teatterit
Otto Benzon

Carl Otto Valdemar Benzon (17. tammikuuta 1856 Kööpenhamina – 16. toukokuuta 1927 Kööpenhamina) oli tanskalainen kirjailija. Hänen tuotannostaan tunnettuja ovat erityisesti huvinäytelmät. Teoksista esimerkkejä ovat Surrogater (1881), Tilfældigheder (1886), En skandale (1884), Sportsmænd (1891), Foraar og efteraar (1914). Osa teoksista on kepeitä komedioita ja proverbeja, osa yhteiskuntasatiireja.Benzon, Carl Otto Valdemar. Tietosanakirja osa 11. Tietosanakirja-osakeyhtiö 1922 Benzon oli ammatiltaan apteekkari. Hän kuvaa näytelmissään tanskalaista porvaristoa, jolle hän kohdisti nokkelat kööpenhaminalaiset repliikkinsä. Yleisössä ne herättivät alkuun ärtymystä. Hän teki näytelmätuloistaan kirjailijastipendin, joka kantoi Georg Brandesin nimeä.Benzon, Otto, Svensk uppslagsbok, osa 3 == Lähteet == ==Aiheesta muualla== Luokka:Tanskalaiset kirjailijat Luokka:Vuonna 1856 syntyneet Luokka:Vuonna 1927 kuolleet
Ilkka Vass

Ilkka Vass (22. heinäkuuta 1949 Helsinki – 9. huhtikuuta 2020 Espoo) oli Sydän- ja keuhkosiirrokkaiden järjestön SYKE ry:n perustajajäsen ja pitkäaikainen toiminnanjohtaja sekä elinsiirtourheilun edistäjä. Ilkka Vass syntyi kauppiassukuun ja teki myös uransa kauppiaana. Hän opiskeli Helsingin kauppakorkeakoulussa ja työskenteli vuoteen 1985 saakka kauppiasyrittäjän. Vass joutui jäämään sivuun työelämästä perinnöllisen sydänsairauden takia. Hänelle tehtiin vuonna 1989 sydämensiirto 27:ntenä suomalaisena. Vass koki saaneensa sydämensiirtopotilaana myönteistä vertaistukea, ja operaatiosta kului vain muutama kuukausi, kun hän oli jo suunnittelemassa sydänsiirrokkaiden yhdistystä. Professori Markku S. Nieminen kommentoi Vassille, että uuteen yhdistykseen kannattaisi ottaa myös keuhkonsiirtopotilaat, joita tuolloin ei Suomessa ollut vielä yhtään. Sydämen- ja keuhkonsiirtoyhdistys SYKE ry perustettiin lokakuussa 1990, jolloin mukana oli myös henkilö, jolle tehtiin Suomen ensimmäinen keuhkonsiirto. Vass toimi ensin Syken järjestösihteerinä ja sitten toiminnanjohtajana. Vass oli nuoruudessaan yleisurheillut ja piti liikunnan merkitystä erittäin tärkeänä elinsiirron saaneiden arjessa. Syke sai tehtäväkseen järjestää vuonna 1994 sydän- ja keuhkosiirrokkaiden EM-kilpailut. Kisojen yhteydessä Vass oli mukana perustamassa Euroopan sydän- ja keuhkosiirrokkaiden järjestöä, European Heart and Lung Transplant Federationia. Kisoja varten puolestaan haettiin opetusministeriöltä tappiotakuita. Ministeriö suositteli yhteistä liittoa Munuaistautiliiton kanssa, ja sen seurauksena perustettiin Suomen Transplantaatioliikunnan liitto, joka vaihtoi myöhemmin nimeä Elinsiirtoväen liikuntaliitoksi (Elli). Elli ja muutama muu liitto yhdistyi vuonna 2009 Suomen Vammaisurheilu ja -liikunta VAU -järjestöksi. Vass toimi vuonna 2016 Vantaalla järjestettyjen sydän- ja keuhkosiirrokkaiden EM-kilpailujen sekä yleisen elinsiirron saaneiden ja dialyysipotilaiden EM-kilpailujen puheenjohtajana. Kilpailut järjestettiin samassa paikassa kahden eurooppalaisen järjestön lähentämiseksi. Vass valittiin vuonna 2020 ensimmäisten joukossa Paraurheilun kunniagalleriaan. == Lähteet == Luokka:Suomalaiset järjestöjohtajat Luokka:Suomalaiset urheiluvaikuttajat Luokka:Vammaisurheilu Luokka:Vuonna 1949 syntyneet Luokka:Vuonna 2020 kuolleet
Maarit Glocer

Maarit Hannele Glocer (o.s. Leso, s. 1955 tai 1956) on entinen malli ja Miss Suomen 2. perintöprinsessa vuodelta 1976. Opettajaperheestä Halikosta kotoisin oleva Maarit Leso edusti Miss Suomi -kilpailun jälkeen Suomea Miss International Beauty -kisassa Tokiossa, muttei selviytynyt finaaliin”Tokion missiskandaali. Maarit Leso pudotettiin finaalista Miss International Beauty- kilpailuissa. Skandaalinkäry leijuu sakeana ilmassa.” . Hän toimi mallina Australiassa ja New Yorkissa ja suoritti opintoja Lontoossa. Hän opetti kauneudenhoitoa Dance City -tanssiopistossa Helsingissä ja tuli naisten sarjan toiseksi Jyväskylän suurajoissa 1978 Hannele Linnakosken kartanlukijana. Hän on asunut pitkään Yhdysvalloissa. Hän avioitui yhdysvaltalaisen Tom Glocerin kanssa kesällä 1988. Aviomies Tom Glocer on entinen asianajaja ja uutisjätti Reutersin entinen pääjohtaja, sittemmin pääomasijoittaja ja hallitusammattilainen. Heillä on kaksi aikuista lasta. Avioliitto on Maarit Glocerille toinen. Aiemmin hän oli naimisissa ”missitohtorina” tunnetun Lasse Kanervan kanssa. Maaritilla on kaksi veljeä, joista isoveli asuu Australiassa ja kaksosveli Suomessa. == Lähteet == Luokka:Suomalaiset missit Luokka:Vuonna 1956 syntyneet Luokka:Elävät henkilöt Luokka:Suomalaiset mallit
Champougny

Champougny on kunta Koillis-Ranskassa Meusen departementissa Grand Estin alueella. Kunnassa asui 83 asukasta vuonna 2017 ja sen pinta-ala on 5,91 neliökilometriä. Champougnyn väkiluku on pienentynyt 20 asukkaalla vuodesta 2007, jolloin kunnassa asui 102 asukasta. Vuonna 2012 kunnan väkiluku oli 112, eli siellä asui 29 asukasta enemmän kuin vuoden 2017 väestönlaskennassa. == Kuvia == Tiedosto:Entree agglo Champougny.JPG|Katukuvaa ja kirkko Tiedosto:Église Saint-Brice de Champougny3.jpg|Kirkko sisältäpäin Tiedosto:Jakobsweg by Niederkasseler France - Vaucouleurs - Champougny - panoramio.jpg|Katukuvaa ja kirkko == Lähteet == == Aiheesta muualla == Luokka:Meusen kunnat
Herbeuville

Herbeuville on kunta Koillis-Ranskassa Meusen departementissa Grand Estin alueella. Kunnassa asui 180 asukasta vuonna 2017 ja sen pinta-ala on 6,71 neliökilometriä. Herbeuvillen väkiluku on kasvanut 17 asukkaalla vuodesta 2007, jolloin kunnassa asui 163 asukasta. Vuonna 2012 kunnan väkiluku oli sama kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
X40

X40 on Alstomin valmistama moottorivaunujuna, jota liikennöi SJ. Junayksiköitä on yhteensä 43 kappaletta. Junat otettiin käyttöön vuonna 2006. == Aiheesta muualla == Luokka:Ruotsalainen rautatiekalusto
A35

A35 on Ruotsissa käytössä oleva raitiovaunumalli. Urbos AXL-vaunutyyppiin perustuvaa A35-raitiovaunua valmisti Construcciones y Auxiliar de Ferrocarriles (CAF) vuosina 2013–2014 yhteensä 15 vaunua. Yhdessä raitiovaunussa on 72 istumapaikkaa ja 143 seisomapaikkaa. Vaunu on käytössä Tukholmassa Nockebyn radalla, Poikittaisradalla ja Spårväg Cityllä. == Lähteet == == Aiheesta muualla == Luokka:Raitiotiekalusto
Rex Nebular and the Cosmic Gender Bender

Rex Nebular and the Cosmic Gender Bender on MPS Labsin kehittämä ja MicroProsen julkaisema seikkailupeli. Peli on julkaistu vuonna DOS:lle ja seuraavana vuonna Mac OS:lle. == Tarina == Pelin päähenkilö on Rex Nebular, joka etsii arvokasta vaasia planeetalta, joka vaikuttaa kadonneen. Päähenkilö jää jumiin planeetalle, jossa asuu vain naisia. == Pelaaminen == Peli on tieteiskomedia jossa on aikuishuumoria. Pelissä on valinta "kiltin" ja "tuhman" välillä, joka on ollut pääasiassa markkinointikikka eikä vaikuta merkittävästi itse sisältöön: pelissä ei ole pornoa eikä erotiikkaa. Vaikeusasteita on kolme, kaikki pulmat perustuvat inventaariomekanismiin ja ovat loogisia ja reiluja pelaajalle. Pelissä jumiutumisen aiheuttavat kohdat ovat pikselin etsimisestä johtuvia. Pelaajalla on käytössä 10 yleistä verbiä eri toimintojen tekemiseen. == Vastaanotto == Peli on saanut Adventure Gamersin arvostelussa 3,5 tähteä viidestä vuonna 2007. == Lähteet == == Aiheesta muualla == * * Rex Nebular and the Cosmic Gender Bender Luokka:Vuoden 1992 videopelit Luokka:Seikkailupelit Luokka:DOS-pelit Luokka:Mac OS -pelit
Oskar Reinhold Vilhelm von Konow

Oskar Reinhold Vilhelm von Konow (26. helmikuuta 1819 Porvoo – 27. joulukuuta 1891 Heinola) oli suomalainen aatelinen virka- ja valtiopäivämies. Von Konowin vanhemmat olivat maanviljelijä, varasotatuomari Anders Reinhold von Konow ja Johanna Vilhelmina Lukander ja puoliso vuodesta 1855 Sofia Amalia Malmström (k. 1905). Von Konow tuli ylioppilaaksi 1844. Hän oli Yleisen revisionioikeuden ylimääräinen kopisti vuodesta 1850, kopisti vuodesta 1851, revisiokonttorin 2. reviisori vuodesta 1854 ja samalla Helsingin poliisikamarin notaari vuodesta 1860, ylisen Hollolan kihlakunnan henkikirjuri vuodesta 1864 ja Pirkkalan kihlakunnan kruununvouti 1882–1885. Von Konow toimi myös Heinolan Rauvolan virkatalon vuokraajana. Hän oli aatelissäädyssä valtiopäiväedustaja 1863–1864.Yrjö Kotivuori, Ylioppilasmatrikkeli 1640–1852: Oskar Reinhold Vilhelm von Konow. Verkkojulkaisu 2005. Viitattu 4.12.2020. ==Lähteet== Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1819 syntyneet Luokka:Vuonna 1891 kuolleet
Wilhelm Klinkerfues

Ernst Friedrich Wilhelm Klinkerfues (1827–1884) oli saksalainen tähtitieteilijä. Hän oli vuodesta 1855 Göttingenin observatorion observaattori, vuodesta 1868 käytännöllis-tähtitieteellisen osaston johtaja. Klinkerfuesin tärkeimmät työt ovat teoreettisen astronomian alalta ja käsittelevät pyrstötähtien, kaksoistähtien ja kiertotähtien ratamääräyksiä sekä pikkuplaneettojen häiriöitä. Klinkerfuesin ratalaskujen oppikirja oli aikanaan alallaan käytetyimpiä.Klinkerfues, Ernst Friedrich Wilhelm. Tietosanakirja osa 11. Tietosanakirja-osakeyhtiö 1922 Klinkerfues ampui itsensä observatoriossa.Results in Mathematics, Vol. 7 (1984), s. 178 == Lähteet == ==Aiheesta muualla== Luokka:Saksalaiset tähtitieteilijät Luokka:Vuonna 1827 syntyneet Luokka:Vuonna 1884 kuolleet